ຫວຽດນາມຢືນຢັນຄຳໝັ້ນສັນຍາສຳລັບໂຄງການພັດທະນາແບບຍືນຍົງ 2030
ທ່ານນາງ ຫງວຽນເຟືອງງາ, ຫົວໜ້າຄະນະຜູ້ແທນຫວຽດນາມ
ປະຈຳສະຫະປະຊາຊາດ. (ພາບປະກອບ: TTXVN)
ວັນທີ 12/10, ຄະນະກຳມະການບັນດາບັນຫາເສດຖະກິດ ແລະ ການເງິນ (ຄະນະກຳມະການ 2) ສັງກັດສະມັດຊາໃຫຍ່ສະຫະປະຊາຊາດຊຸດທີ 70 ປຶກສາຫາລືກ່ຽວກັບຫົວຂໍ້ເຄື່ອນໄຫວຮ່ວມມືພັດທະນາຂອງອົງການຫຼາຍຝ່າຍໃຫຍ່ກວ່າໝູ່ໃນໂລກນີ້. ກ່າວຄຳເຫັນຢູ່ທີ່ນີ້, ທ່ານນາງ ຫງວຽນເຟືອງງາ, ຫົວໜ້າຄະນະຜູ້ແທນຫວຽດນາມ ປະຈຳສະຫະປະຊາຊາດ ໃຫ້ຮູ້ວ່າ, ເສົ້າຄ້ຳພັດທະນາມີຄວາມໝາຍສຳຄັນຍິ່ງ ເພື່ອຊຸກຍູ້ບັນດາເສົ້າຄຳ້ອື່ນໃນສະຫະປະຊາຊາດ, ພ້ອມທັງສົ່ງເສີມສະຫະປະຊາຊາດ ສືບຕໍ່ພ້ອມກັບອາຊຽນ ຊຸກຍູ້ການປະຕິບັດຖະແຫຼງການຮ່ວມກ່ຽວກັບການຮ່ວມມືຮອບດ້ານລະຫວ່າງສະຫະປະຊາຊາດ ແລະ ອາຊຽນ. ໃນສະພາບທີ່ບັນດາປະເທດສະມາຊິກອາຊຽນ ພວມກ້າວໄປເຖິງການສ້າງຕັ້ງປະຊາຄົມອາຊຽນ ແລະ ເລີ່ມປະຕິບັດໂຄງການດຳເນີນງານພັດທະນາ 2030, ການຮ່ວມມືລະຫວ່າງສະຫະປະຊາຊາດ ແລະ ອາຊຽນ ຍິ່ງມີຄວາມໝາຍກວ່າ, ໂດຍສະເພາະແມ່ນໃນວິວັດການສ້າງຕັ້ງບັນດາເປົ້າໝາຍພັດທະນາແບບຍືນຍົງໃນລະດັບພາກພື້ນ.
ກ່ອນໜ້ານັ້ນ, ທ່ານນາງເອກອັກຄະລັດຖະທູດ ຫງວຽນເຟືອງງາ ໄດ້ມີບົດກ່າວປາໄສສຳຄັນທີ່ວາລະປຶກສາຫາລືລວມຂອງຄະນະກຳມະການ 2, ຢືນຢັນຄຳໝັ້ນສັນຍາຂອງຫວຽດນາມ ສຳລັບການປະຕິບັດໂຄງການດຳເນີນງານພັດທະນາ 2030.
(ແຫຼ່ງຄັດຈາກ VOV)